86

2. mgr. felur í sér innleiðingu á 3. undirgrein 2. mgr. 7. gr. UCITS. Ákvæðið kveður á um viðvarandi eftirlit Fjármálaeftirlitsins með því að starfsskilyrði séu uppfyllt. 3. mgr. kveður á um að Fjármálaeftirlitið leiti eftir áliti lögbærra yfirvalda í öðrum ríkjum innan EES ef rekstrarfélag tengist tilteknum fyrirtækjum í þeim ríkjum, þ.e. rekstrarfélagi verðbréfasjóða, rekstraraðila sérhæfðra sjóða, verðbréfafyrirtæki, lánastofnun eða vátrygg- ingarfélagi, með tilgreindum hætti, þ.e. sem systurfélag, dótturfélag eða undir sömu yfirráð- um. Ákvæðið felur í sér innleiðingu á 3. mgr. 8. gr. UCITS. Sambærilegt ákvæði er í 2. mgr. 2. gr. laga um fjármálafyrirtæki sem rekstrarfélög verðbréfasjóða falla undir samkvæmt gild- andi lögum. Í c-lið er með aðila átt við einstakling eða lögaðila. Álitsbeiðni eða samráð við önnur lögbær yfirvöld skal meðal annars taka til upplýsinga um virka eignarhluti og hæfi stjórnenda og starfsmanna. 4. mgr. felur í sér að rekstrarfélag skuli ávallt uppfylla þau skilyrði sem sett eru fyrir veitingu starfsleyfis samkvæmt frumvarpinu, sbr. 1. undirgrein 1. mgr. 10. gr. UCITS. Í b-lið 1. undirgreinar 6. mgr. 7. gr. UCITS, sbr. lið 3) í 11. gr. Omnibus I, er gert ráð fyrir því að ESMA sé heimilt að þróa tæknilega eftirlitsstaðla hvað varðar kröfur sem gerðar eru til rekstrarfélaga skv. 6. - 7. tölul. 1. mgr., sem verði samþykktir af framkvæmdastjórn ESB, sbr. 2. undirgrein 6. mgr. 7. gr. Í 3. undirgrein 6. mgr. 7. gr. UCITS, sbr. lið 3) í 11. gr. Omnibus I, er gert ráð fyrir því að ESMA sé heimilt að þróa tæknilega framkvæmdarstaðla hvað varðar eyðublöð, form og málsmeðferðir fyrir tilkynningar eða upplýsingagjöf vegna 6. - 7. tölul. 1. mgr. sem verði samþykktir af framkvæmdastjórn ESB, sbr. 4. undirgrein 6. mgr. 7. gr. Þá er í c-lið 1. undirgreinar 6. mgr. 7. gr. UCITS, sbr. lið 3) í 11. gr. Omnibus I, gert ráð fyrir því að ESMAsé heimilt að þróa tæknilega eftirlitsstaðla hvað varðar nánari kröfur vegna virkra eign- arhluta, þ.m.t. kröfur sem gera á til þeirra sem fara með virkan eignarhlut og hindranir sem geta tálmað skilvirku eftirliti, sem verði samþykktir af framkvæmdastjórn ESB, sbr. 2. undir- grein 6. mgr. 7. gr. Gert er ráð fyrir að þessar reglur verði innleiddar í íslenskan rétt með stjórnvaldsfyrirmælum, sbr. 134. gr.

Um 8. gr. Ákvæðið varðar takmörkun á gildissviði starfsleyfis telji Fjármálaeftirlitið sérstaka ástæðu til. Fjármálaeftirlitið hefur sambærilega heimild skv. 10. gr. a laga um fjármálafyrirtæki, sem rekstrarfélög verðbréfasjóða falla undir samkvæmt gildandi lögum.

Um 9. gr. Ákvæðið felur í sér innleiðingu á hluta af 3. - 4. mgr. 7. gr. UCITS og kveður á umákvörðun Fjármálaeftirlitsins um veitingu eða synjun starfsleyfis. 1. mgr. kveður á um sex mánaða frest Fjármálaeftirlitsins til þess að tilkynna rekstrarfélagi um ákvörðun sína, en þó skuli tilkynna um niðurstöðuna svo fljótt sem unnt er. Ákvæðið felur í sér innleiðingu á 3. mgr. 7. gr. UCITS og er efnislega sambærileg 1. málsl. 1. mgr. 6. gr. laga um fjármálafyrirtæki, sem rekstrarfélög verðbréfasjóða falla undir samkvæmt gildandi lögum, nema að því leyti að í frumvarpinu er kveðið á um sex mánaða hámarksfrest til að tilkynna um ákvörðun í stað þriggja mánaða. Er það gert til að gæta samræmis við UCITS. Fjármála- eftirlitið starfar samkvæmt stjórnsýslulögum, nr. 37/1993, og er þar með bundið af þeim máls- meðferðarreglum sem þar er kveðið á um, svo sem um tilkynningu til aðila máls um ákvörðun eftir að hún hefur verið tekin og málshraðareglunni. 2. mgr. felur í sér innleiðingu á 3. mgr. 7. gr., sbr. 1. mgr. 107. gr. UCITS. Sambærileg krafa er gerð í 2. mgr. 7. gr. laga um fjármálafyrirtæki sem gildir um rekstrarfélög verðbréfa- sjóða samkvæmt gildandi lögum.